**Joruba keel** on Nigeri-Kordofani hõimkonda Benue-Kongo keelte hulka kuuluv keel.
Seda keelt räägitakse peamiselt Lääne-Aafrikas. See üks enam levinud keeltest Edela-Aafrika aladel, kus seda kõneleb umbes 19,4 miljonit inimest.

Joruba keel kasutab ladina kirjaviisi.

Keele iseloomustus
------------------

Joruba keel kuulub Lääne-Benue-Kongo keelte rühma ja see on emakeeleks rohkem kui kahekümnele miljonile inimesele Nigeerias.
Joruba keel on osa Nigeri-Kordofani hõimkonnast.

**Dialektid:**
Akono, Ào, Awori hõimu dialekt, Aworo, Punu, Egba, Ekiti, Gbedde, Igbonna, Ijebu, Ijesha, Ikale, Ila, Ilaje, Iworro, Jumu, Ondo, Owe, Oyo, Onijan, Yagba.

### Täpsem piirkond

Peamised maa-alad, kus seda keelt räägitakse, on: Nigeeria, Benin ja Togo.

Valdavalt kõneletakse joruba keelt järgnevates Aafrika osariikides: Oyo, Ogun, Ondo, Osun, Kwara ja Lagos.

Samuti leidub kõnelejaid Beninis, Sierra Leones, Suurbritannias ning Ameerikas.

### Täpsem info kõnelejatest

Joruba keelt kõneleb 18 900 000 inimest Nigeerias. Ülemaailmselt kõneleb seda keelt 19 380 800 inimest, mis on ~0,27% kogu maailma populatsioonist.

Arvsõnad
--------

Põhiarvsõnad: 

* üks ọkan/mení
* kaks méjì
* kolm mẹta
* neli mẹrin
* viis màrún
* kuus mẹfà
* seitse méje
* kaheksa mẹjọ
* üheksa mẹsan
* kümme mẹwa

Järgarvsõnad:

* (esimene) èkíní
* (teine) èkejì
* (kolmas) ẹkẹta
* (neljas) ẹkẹrin
* (viies) èkarùn
* (kuues) ẹkẹfà
* (seitsmes) èkeje
* (kaheksas) ẹkẹjọ
* (üheksas) ẹkẹsàn
* (kümnes) ẹkẹwà

Teatud numbritel võib olla ka mitu vormi, näiteks number 9 'mêsan' võib samuti esineda kui 'êsan'.

Keele struktuuri andmed
-----------------------

### Joruba tähestik ja nasaalsed täishäälikud

Joruba tähestik  

### Fonoloogia, süntaks ja morfoloogia

Joruuba keel on kaunikõlaline ning seda võib käsitleda kui tonaalset keelt, mille puhul on selgelt võimalik eristada kolme erinevat tooni: madal, keskmine ja kõrge. Eristamine toimub kasutades erinevaid akuudimärke – näiteks à ja á hääldus on erinev.

**Madalad helid** on äratuntavad oma sünge heli ja helilanguse poolest; neid tähistatakse järgnevate häälikutega: à, è, ẹ̀, ì, ò, ọ̀ ja ù. 

**Keskmised toonid** on äratuntavad oma tasase ja tasakaalus heli poolest – neid ei tähistata akuudimärkidega.

**Kõrged toonid** on äratuntavad oma helitõusude poolest ning väga täpse ja konkreetse häälduse tõttu; neid tähistatakse järgnevate häälikutega: á, é, ẹ́, í, ó, ọ́ ja ú.

**Süntaksi/morfoloogia poolest** on joruba keel võrdlemisi isoleeriv, seda eelkõige selle tõttu, et iga üksiku sõna kohta on väga vähe morfeeme. Kuigi morfeeme on kasinalt, on selle keele puhul võimalik vähesega öelda palju.

Näiteks: tegusõna "ra" tähendab ostma, kaduma, mädanema, magama, liikuma, grillima, väsima millestki, kahtlustama. Selliseid sõnu on mitmeid selles keeles.

Joruba keele puhul võib isegi kahe tähega tegusõna "ra" anda edasi võrdlemisi palju informatsiooni.

#### Näited subjekt-verb-objekt (SVO) lausetest:

* Ó/ rá/ bàbà, mis tähendab "Ta (meessoost) kiidab."
* Ó/ rã/ bàbà/, mis tähendab "Ta (meessoost) ostis vaske."
* Ó rã Õúnjẹ, mis tähendab "Ta (meessoost) ostis toitu."

#### Näiteid subjekt-verb (SV) lausetest:

* Ó rá, mis tähendab "Ta haihtub."
* Ó rà, mis tähendab "See on mädanenud/see on paha."
* Õ ràà, mis tähendab "Ta (meessoost) ei ostnud seda."

### Joruba keele sõnaliigid

Sõnaliigid:

* Nimisõna
* Asesõna
* Tegusõna
* Määrsõna
* Omadussõna
* Sidesõna
* Eessõna
* Hüüdsõna

Joruba keele helisid saab kuulata järgnevalt veebilehelt:

Mõned keelenäited
-----------------

1) "**Mo ni fe**" tähendab "**ma armastan sind**"

2) Gbogbo ènìyàn ni a bí ní òmìnira; iyì àti ẹ̀tọ́ kọ̀ọ̀kan sì dọ́gba. Wọ́n ní ẹ̀bùn ti làákàyè àti ti ẹ̀rí-ọkàn, ó sì yẹ kí wọn ó máa hùwà sí ara wọn gẹ́gẹ́ bí ọmọ ìyá.

Tõlge:
Pidades silmas, et inimkonna kõigi liikmete sünnipärase väärikuse ning nende võrdsete ja võõrandamatute õiguste tunnustamine on vabaduse, õigluse ja rahu alus maailmas.

Ortograafia
-----------

Joruba keele ortograafia sai alguse 1850ndate alguses. Sellest alates on see olnud järkjärgulises muutumises.

Joruba keel kasutab ladina tähestikku, milles on 30 tähemärki.

Selles keeles on tekste kirjutatud 19. sajandi algusest. 1960ndatel moodustas Lääne-Nigeeria haridusministeerium kaks komiteed eesmärgiga luua ühtne ortograafia süsteem Joruba keele jaoks. Aastal 1966 tutvustas nendest kahest mõjuvõimsam, Joruba Ortograafia Komitee, oma leide ning sellest kujunes keelele baasortograafia, mida hakati standardina koolides õpetama.

Tänapäeva jorubad
-----------------

Kuigi suurem osa joruba keele kõnelejatest asuvad Nigeeriast edelasse jäävatel aladel, hajutatud kogukondi võib täheldada ka Benini ja Togo aladel. Kaasaegsed jorubad töötavad üldiselt käsitöölistena, kaup- või talumeestena. Üks põhiline põllusaak on näiteks kakao.
Tänapäevases joruba ühiskonnas on talutöö üks levinumaid ning sellega tegelevad üldiselt meessoost isikud. Naised tegelevad rohkem turustussüsteemidega. Keeleoskus üldiselt piirdubki ainult emakeelega, üksikud valdavad ka mingit muud keelt.

Vaata lisaks
------------

**Netipõhised joruba keele õppekeskkonnad**

* 
* 
* 

**Joruba fraase**

* 
* 

**Netipõhine joruba sõnaraamat**

* 

**Joruba raadio**

*

Viited
------

1. 1 2  "Yoruba – A language of Nigeria" (inglise keeles).`{{netiviide}}`: CS1 hooldus: tundmatu keel (link)
2. ↑  "Benue-Kongo keelkond" (eesti keeles).`{{netiviide}}`: CS1 hooldus: tundmatu keel (link)
3. ↑  "www.eki.ee" (eesti keeles).`{{netiviide}}`: CS1 hooldus: tundmatu keel (link)
4. 1 2  "www.lmp.ucla.edu" (inglise keeles). Originaali arhiivikoopia seisuga 29. jaanuar 2014.`{{netiviide}}`: CS1 hooldus: tundmatu keel (link)
5. 1 2 3 4 5  "www.ethnologue.com" (inglise keeles).`{{netiviide}}`: CS1 hooldus: tundmatu keel (link)
6. ↑  "www.alsintl.com" (inglise keeles).`{{netiviide}}`: CS1 hooldus: tundmatu keel (link)
7. 1 2 3 4 5 6  "www.omniglot.com" (inglise keeles).`{{netiviide}}`: CS1 hooldus: tundmatu keel (link)
8. ↑  "mylanguages.org" (inglise keeles).`{{netiviide}}`: CS1 hooldus: tundmatu keel (link)
9. ↑  "Joruba tähestik" (inglise keeles).`{{netiviide}}`: CS1 hooldus: tundmatu keel (link)
10. ↑  "www.slideshare.net" (inglise keeles).`{{netiviide}}`: CS1 hooldus: tundmatu keel (link)
11. ↑  "yorupedia.com" (inglise keeles).`{{netiviide}}`: CS1 hooldus: tundmatu keel (link)
12. ↑  "yorupedia.com grammar" (inglise keeles).`{{netiviide}}`: CS1 hooldus: tundmatu keel (link)
13. ↑  "www.nairaland.com" (inglise keeles).`{{netiviide}}`: CS1 hooldus: tundmatu keel (link)
14. ↑  "www.vm.ee" (eesti keeles).`{{netiviide}}`: CS1 hooldus: tundmatu keel (link)

Välislingid
-----------

* Joruba tähestik ja nasaalsed häälikud
* Joruba tähestik ja nasaalsed häälikud
* Fonoloogia, süntaks ja morfoloogia
* Tähestik
* Joruba keele helid